ดักเก็บ 28 หุ้นปันผลเด่นปี 64 พ่วงอัพไซด์สูงเกิน 10%
ดักเก็บ 28 หุ้นปันผลเด่นปี 64 พ่วงอัพไซด์สูงเกิน 10% ชู TISCO,TTB,LH,KKP,BBL นำทีมกลุ่ม Big-Mid Cap
ดักเก็บ 28 หุ้นปันผลเด่นปี 64 พ่วงอัพไซด์สูงเกิน 10% ชู TISCO,TTB,LH,KKP,BBL นำทีมกลุ่ม Big-Mid Cap
25 ม.ค. 2565

“ข่าวหุ้นธุรกิจออนไลน์” จึงทำการรวบรวมข้อมูลบทวิเคราะห์กลุ่มหุ้นที่น่าสนใจจากบทวิเคราะห์ของบริษัท หลักทรัพย์ โนมูระ พัฒนสิน จำกัด (มหาชน) และบริษัทหลักทรัพย์ กรุงไทย ซีมิโก้ จำกัด โดยเน้นหุ้นที่คาดว่าจะจ่ายปันผลปี 2564 โดดเด่น ซึ่งระบุในบทวิเคราะห์ดังนี้
บริษัทหลักทรัพย์พัฒนสิน จำกัด (มหาชน) ระบุในบทวิเคราะห์ว่า ทีมกลยุทธ์รวบรวมหุ้นที่คาดจะจ่ายปันผลช่วงครึ่งหลังปี 2564 และปี 2564 จากคาดการณ์ของ CNS เพื่อนำมาคัดสรรหุ้นปันผลเด่น สำหรับกลยุทธ์การลงทุนระยะ 1-2 เดือน โดยได้คัดหุ้นปันผลเด่นครึ่งหลังปี 2564 จาก 1) หุ้นที่คาดว่าจะจ่ายเงินปันผลครึ่งหลังปี 2564 สูงกว่า 2.3% และ 2) เป็นหุ้นที่มีปัจจัยพื้นฐานดี และอยู่ในจุดเหมาะสมในการเข้าซื้อ ประกอบด้วย Big-Mid Cap: TISCO,TTB,LH,KKP,BBL และ Small Cap: MC,AP,SC, NER,SAT,BCP,TVO, ICHI,THANI
นอกจากนี้คาดแนวโน้มดัชนีสัปดาห์นี้ (17-21 ม.ค.2565)  “Sideways Down” โดยวางแนวต้านอยู่ที่ 1,682/1,689 จุด แนวรับอยู่ที่ 1,650/1,640 จุด โดยแนะจับตาการประชุม BOJ 17-18 ม.ค. คาดว่าจะไม่มีการเปลี่ยนแปลงนโยบายการเงิน แต่แนะติดตามมุมมองเศรษฐกิจ
ด้านบริษัทหลักทรัพย์ กรุงไทย ซีมิโก้ จำกัด ระบุในบทวิเคราะห์ว่า กลยุทธ์ลงทุนแนะนำธีม Dividend Play คาดให้ยีลด์ปันผลปี 2564 มากกว่า 3.5% และราคามีอัพไซด์มากกว่า 10% ได้แก่ TPIPP,SCCC,MC,SC,LPH,BANPU,NYT,SAT,IRPC, TASCO,ASP, ORI,NER,WHAUP SPCG,HTC,CHG
นอกจากนี้ยังแนะนำกลุ่มอิงน้ำมันดิบโลก: รับผลบวกจากราคาน้ำมันดิบโลกเป็นทิศทางขาขึ้นในช่วงต้นไตรมาส 2/2565 ได้แก่ PTTEP PTT TOP
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน